KLASA: 112-01/23-02/143

UR.BROJ: 251-269-01-23-1

U Zagrebu, 5. 9. 2023.

Sukladno čl. 16. st. 1. i 2. Kolektivnog ugovora za djelatnost socijalne skrbi (Narodne novine br. 61/2018) i prethodno pribavljenim suglasnostima Ministarstva rada, mirovinskoga sustava, obitelji i socijalne politike (u daljnjem tekstu: ''Ministarstva'') od 29. lipnja 2023. godine (KLASA: 100-01/23-02/115, URBROJ: 524-08-01-02/3-23-2); ravnateljica Centar za odgoj i obrazovanje «Vinko Bek», donosi odluku o raspisivanju

**N A T J E Č A J A**

**za zapošljavanje radnika/radnica na radnim mjestima:**

**FINANCIJSKO-RAČUNOVODSTVENI REFERENT (m/ž) na neodređeno puno radno vrijeme**

**Traženi broj radnika/radnica: 1**

**Mjesto rada: Zagreb**

Uvjeti:

- završeno četverogodišnje srednjoškolsko obrazovanje ekonomskog usmjerenja sukladno čl. 23. st. 1. toč. 9. Pravilnika o mjerilima za pružanje socijalnih usluga (NN br. 110/22)

- nepostojanje zapreka iz čl. 261. st. 1. Zakona o socijalnoj skrbi

- najmanje jedna godina radnog iskustva

- poznavanje rada na računalu

* dokaz o stečenoj stručnoj spremi (svjedodžba)
* dokaz o državljanstvu RH ili druge države članice EU – domovnicu, preslik osobne iskaznice ili putovnice
* elektronički zapis odnosno potvrdu o podacima evidentiranim u matičnoj evidenciji Hrvatskog zavoda za mirovinsko osiguranje iz koje su vidljivi podaci o početku i prestanku osiguranja kod poslodavca, stvarnoj i potrebnoj stručnoj spremi, radnom vremenu i trajanju staža osiguranja (ne stariji od mjesec dana)
* uvjerenje nadležnog suda da se protiv kandidata/kinje ne vodi kazneni postupak (ne starije od 6 mjeseci)

Prednost: kandidati i kandidatkinje s iskustvom rada u ustanovi socijalne skrbi, iskustvom rada na istim ili sličnim poslovima, iskustvom rada s osobama s oštećenjem vida, kandidati i kandidatkinje s poznavanjem proračunskog računovodstva.

Na natječaj se mogu javiti osobe oba spola.

Kandidat/kinja koji/a ostvaruje pravo prednosti pri zapošljavanju prema posebnim propisima, dužan/dužna je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate/kandidatkinje samo pod jednakim uvjetima.

Kandidat/kinja koji/a se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19, 84/21), uz prijavu na javni natječaj dužan/dužna je osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji.

Poveznica na popis dokaza za ostvarivanje prava prednosti pri zapošljavanju: <https://branitelji.gov.hr/zaposljavanje-843/843> (https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji se u prijavi pozivaju na pravo prednosti prilikom zapošljavanja u skladu s člankom 48. Zakona o civilnim stradalnicima Domovinskog rata (Narodne novine broj 84/21), uz prijavu na natječaj dužni su, osim dokaza o ispunjavanju traženih uvjeta, priložiti i dokaze utvrđene na <https://branitelji.gov.hr/zaposljavanje-843/843> (https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat/kinja koja se u prijavi na natječaj poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'' br. 157/13, 152/14, 39/18, 32/20), uz prijavu na javni natječaj dužan/dužna je osim dokaza o ispunjavanju traženih uvjeta priložiti i dokaze o invaliditetu. Dokazom o invaliditetu, u smislu Zakona, smatraju se javne isprave o invaliditetu na temelju kojih se osoba može upisati u očevidnik zaposlenih osoba s invaliditetom.

Priložene isprave dostavljaju se u neovjerenoj preslici uz obvezu izabranog kandidata/kandidatkinje da nakon izbora dostavi izvornike.

Kandidati koji ispunjavaju opće uvjete iz ovog natječaja, a podnijeli su pravovremene i potpune prijave, mogu biti pozvani na usmeni razgovor i na testiranje. O vremenu usmenog razgovora/testiranja kandidati će biti obaviješteni nakon isteka roka za dostavljanje dokumentacije.

Za kandidate/kandidatkinje koji/e ne pristupe razgovoru/provjeri/testiranju smatrat će se da su povukli prijavu i više se neće smatrati kandidatom/kandidatkinjom prijavljenima na natječaj.

Podnošenjem prijave kandidati/kandidatkinje daju suglasnost Centru za odgoj i obrazovanje ''Vinko Bek'' da kao voditelj zbirke podataka može prikupljati, koristiti i dalje obrađivati njihove osobne podatke, isključivo u svrhu provedbe natječajnog postupka, sukladno propisima koji uređuju zaštitu osobnih podataka. Kandidati i kandidatkinje koji se prijave na natječaj prijavom na natječaj daju privolu da se, u slučaju da budu izabrani na natječaju, njihovo ime i prezime te zvanje objavi na web stranici Centra te navedeni podaci dostave svim kandidatima/kandidatkinjama koji su se prijavili na natječaj.

Prijave s potrebnom dokumentacijom o ispunjavanju uvjeta iz natječaja podnose se Centru za odgoj i obrazovanje «Vinko Bek», Zagreb poštom ili osobno na adresu: Centar za odgoj i obrazovanje ''Vinko Bek'', Kušlanova 59a, 10000 Zagreb s naznakom: ''Prijava na natječaj Financijsko-računovodstveni referent'' najkasnije do 18. 9. 2023. godine. Nepotpune i nepravovremene prijave neće se razmatrati.

Centar za odgoj i obrazovanje ''Vinko Bek'' zadržava pravo ne odabrati nijednog kandidata i pravo poništenja natječaja.

 ravnateljica

 Centra za odgoj i obrazovanje

 »Vinko Bek«, Zagreb